stanford-oval/wikipedia huggingface dataset:
Geiranger

| Geiranger |
| --- | --- |
 Geiranger sekä laivojen liikennöimää Geirangerinvuonoa nähtynä Flydalsjuvetista kesäkuussa 2013.
 Geiranger
 Koordinaatit: 62°6′N, 7°12′E 
Valtio:  Norja
Lääni:  Møren ja Romsdalin lääni
Kunta:  Stranda
Hallinto:  
 – Asutustyyppi:  Kylä
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Risteilyaluksia Geirangerin rannalla elokuussa 2008.
Geiranger on pieni Geirangerinvuonon perukassa, Strandan kunnassa Norjassa sijaitseva kylä. Lähinnä Geirangeria sijaitseva kaupunki on Ålesund. Geiranger on Norjan kolmanneksi vilkkain risteilyalusten satama. Nelikuukautisen turistikauden aikana siellä käy 140–180 laivaa. Kylässä asuu vakituisesti 250 asukasta, joiden pääasiallinen työllistäjä ovat jokakesäiset useat sadat tuhannet turistit. Laivaliikenteen aktiivisessa käytössä oleva Geirangerinvuono otettiin Unescon maailmanperintöluetteloon vuonna 2005.
Liikenneyhteydet

Riksvei 63 -tie kulkee Geirangerin läpi.
Liikenneyhteydet > Lauttayhteydet

Geirangerista on autolauttayhteydet Hellesyltiin ja Valldalin Sylteen ja niistä vastaa norjalainen kuljetuksiin keskittynyt monialayhtiö Fjord1 Nordvestlandske AS.
Liikenneyhteydet > Lauttayhteydet > Valldal (Sylte) - Geiranger

M/F Kvernes -lautta kulkee 20.6.– 20.8. päivittäin. Lähdöt ovat Valldalista (Sylte) klo 9.30 ja 14.45 ja Geirangerista klo 12.00 ja 17.15.
Liikenneyhteydet > Lauttayhteydet > Geiranger - Hellesylt

M/F Bolsøy- ja M/F Veøy -lautat kulkevat 1.6.–2.9. päivittäin. Lähdöt tapahtuvat 1½ tunnin välein klo 8.00–18.30 kummastakin satamasta.
Nähtävyyksiä

Geiranger lähiympäristöineen tarjoaa monenlaisia nähtävyyksiä.
Dalsnibba on 1 476 metriä korkea vuorenhuippu Rv63-tien varrella lähellä Geirangeria. Vuorelle on rakennettu tie (Nibbevegen), joka mahdollistaa pääsyn huipulle autolla.
Flydalsjuvet sijaitsee Rv63-tien varrella, ja paikalle on rakennettu näköalatasanteita, joilta avautuu näkymät Geirangeriin ja Geirangervuonolle. Alapuolella on jyrkkä rotko, jonka pohjalla virtaa joki, Geirangelva.
Ørnevegen on mutkainen serpentiinitie, joka on osa Rv63-päätietä. Tie nousee ylös vuorenrinnettä Geirangervuonon rannalta kohti Eidsdalenin laaksoa. Tien ylimmälle mutkalle, Ørnesvingeniin, on rakennettu näköalatasanteet. Näköalapaikalta on laaja näkymä Geirangervuonolle. Tien yläpäässä sijaitsee pysähdyspaikka, Korsmyra.
Aiheesta muualla

Kuvia tai muita tiedostoja aiheesta Geiranger Wikimedia Commonsissa
Graham Gipson

| Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Maa:   Australia> Miesten yleisurheilu. |
| --- | --- | --- | --- |
|  Hopeaa | Melbourne 1956 | 4×400 m |  |
Graham Chater Gipson (21. toukokuuta 1932 Guildford – 17. toukokuuta 2023 Bayswater) oli australialainen pikajuoksija ja olympiamitalisti.
Gipson saavutti Australian pitkän viestin joukkueessa olympiahopeaa Melbournen kotikisoissa 1956. Hän osallistui Melbournessa myös 200 ja 400 metrille. Hänen ennätyksensä olivat vuonna 1956 juostut 21,3 sekuntia 200 metrillä ja 47,45 sekuntia 400 metrillä. Gipson kuoli hieman ennen 91-vuotissyntymäpäiväänsä 17. toukokuuta 2023.
Aiheesta muualla

Profiili Australian olympiakomitea (englanniksi)
Gornešenskoje

| Gornešenskoje Горнешенское |
| --- | --- |
Maanosa:  Eurooppa
Valtiot:  Venäjä
Alue:  Leningradin alue
Piiri:  Lugan piiri
Koordinaatit:  58°45′15″N, 29°05′34″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Vjordugan valuma-alue
Laskuoja:  oja Tšornajaan
Järvinumero:  01030000411102000025141
Mittaustietoja
Pituus:  1,8 km 
Leveys:  1,5 km 
Pinta-ala:  1,2 km² 
Saaria:  2 
 fiGornešenskoje 
Gornešenskoje (ven. Горнешенское) on järvi Luoteis-Venäjällä Leningradin alueen Lugan piirissä.
Maantietoa

Järvi on 1,8 kilometriä pitkä, 1,5 kilometriä leveä ja sen pinta-ala on 1,2 neliökilometriä eli 120 hehtaaria. Sen muoto on kuin tiimalasilla, koska järven keskiosa on koillisen suunnalta työntyvän niemen takia kapeampi. Järvialtaan kummassakin osassa on yksi metsäinen saari. Luoteinen osa on suurempi osa ja kaakkoisen kaakkoisrannassa sijaitsee Žiloje Gornešnon pieni kylä (Жилое Горнешно). Järvi on kylästä huolimatta metsäjärvi, jonka rannat ovat paikoin soistuneet avosuoksi.
Vesistösuhteita

Gornešenskoje sijaitsee Narvanjoen vesistöalueen Pljussan valuma-alueessa, jonka pääuoman Pljussajoen sivujoen Vjordugan valuma-alueeseen se kuuluu. Se sijaitsee valuma-alueensa latva-alueilla pienessä järviryppäässä, jossa ovat myös Zaverdužje, Peljuga, Lebevoje ja Laukaanjoen vesistöön kuuluva Sjabero. Näiden järvien välissä on vielä joukko pieniä lampia. Gornešenskoje kaakkoispäästä lähtevä pieni suopuro yhtyy pian Tšornajaan, joka on Vjordugan sivujoki. Vjorduga puolestaan yhtyy 22 kilometrin jälkeen Pljussaan.
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
Gwyneddin kuningaskunta

Gwyneddin kuningaskunta oli kuningaskunta Pohjois-Walesissa suurin piirtein nykyisen Gwyneddin kreivikunnan alueella. Se perustettiin Rooman valtakunnan vallan romahdettua Britanniassa, ja sen kuninkailla oli merkittävä rooli itsenäisen Walesin historiassa. Osa heistä hallitsi suuria osia nykyisestä Walesista. Sen viimeisenä itsenäisenä hallitsijana pidetty Llywelyn ap Gruffudd sai surmansa taistelussa Englantia vastaan.
Historia

Gwynedd muodostui Rooman valtakunnan vallan luhistuessa Britanniassa. Nimi Gwynedd mainitaan ensimmäisen kerran 500-luvulla tehdyssä kivikaiverruksessa Penmachnossa, jossa käytetään nimen latinalaista muotoa Venedotia. Nimi on todennäköisesti kelttiläistä alkuperää, mutta sen tarkemmasta merkityksestä on useita toisistaan poikkeavia teorioita. Gwyneddin myyttinen perustaja oli Cunedda, mutta ensimmäinen sen aikalaislähteissä mainittu hallitsija oli Maelgwn. 600-luvulla Gwynedd soti anglosaksien perustamaa Northumbrian kuningaskuntaa vastaan. Merfyn ap Gwriad perusti uuden dynastian vuonna 825 ja monet sittemmän Walesin historian merkkihenkilöt polveutuvat hänestä. Rhodri Mawr oli ensimmäinen Walesin yhdistänyt hallitsija, mutta alue hajosi jälleen hänen kuoltuaan. Sittemmin Gwyneddistä tuli osa Deheubarthin kuningas Hywel Ddan alueita 900-luvun lopulla ja 1000-luvun alussa alue saattoi olla viikinkien perustaman Dublinin kuningaskunnan alaisuudessa.
Gwyneddistä tuli jälleen merkittävä tekijä Gruffudd ap Llywelynn valtakaudella. Hän valtasi suuria osia Walesista, mutta alue hajosi jälleen hänen kuollessaan vuonna 1064. 1000-luvun lopulla valtaan nousi Merfyn ap Gwriadin jälkeläinen Gruffudd ap Cynan ja vuonna 1137 hänen poikansa Owain Gwynedd. Owainin kuoltua kuningaskunta ajautui taisteluihin hänen poikiensa välillä, mutta lopulta valtaan nousi hänen pojanpoikansa Llywelyn ap Iorwerth. Englanti tunnusti hänen pojanpoikansa Llywelyn ap Gruffuddin Walesin prinssiksi vuonna 1267. Llywelyn ajautui kuitenkin kahteen sotaan englantilaisia vastaan vuosina 1276–7 ja 1282–3 saaden surmansa taistelussa vuonna 1282. Hänen veljensä Dafydd ap Gruffudd jäi vangiksi vuonna 1283 ja teloitettiin. Rhuddlanin säädöksellä vuonna 1284 entinen Gwynedd jaettiin Angleseyn, Caernarfonin ja Merionethin kreivikuntiin.
Half Dome

Half Dome
| --- | --- |
Tyyppi:  kiipeilyalue (en), granite dome (en) (käännä suomeksi) 
Sijainti:  Mariposan piirikunta Yhdysvallat
Vuoristo:  Sierra Nevada 
Korkeus merenpinnasta:  2 693  m 
Prominenssi:  415  m 
Suojelualueet:  Yosemite Wilderness (d), Yosemiten kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Half Dome on kalliomuodostuma (2 693 m) Sierra Nevadan vuoristoalueella sijaitsevassa Yosemitenlaaksossa ja Kalifornian osavaltioon kuuluvassa Mariposan piirikunnassa. Kallio on muodostunut granodioriitista ja se on muodoltaan hyvin omaperäinen: se on yhdeltä sivultaan lähes pystysuora mutta muilta sivuiltaan kaareva.
Half Dome oli alun perin syvällä maankuoressa sijainnut plutoni, joka muodostui jäähtyvästä magmasta hitaasti kiteytymällä. Muodostelma tuli näkyviin kiviaineksen kohoamisen ja yläpuolisten kivikerrosten rapautumisen myötä. Paineolosuhteiden muuttumisen aiheuttama eksfoliaatio muovasi kallion vähitellen nykyiselleen. Rapautuminen jatkuu edelleen, minkä vuoksi kivivyöryt ovat Yosemitenlaaksossa yleisiä.
Suosituimpina aikoina kiipeämistä huipulle voi joutua jonottamaan.
Half Domen huipulle kiivettiin ensimmäistä kertaa vuonna 1875. Nykyään kävijöitä on tuhansia vuosittain, ja kiipeämistä varten pitää hankkia kirjallinen lupa National Park Serviceltä. Kiipeilykausi kestää toukokuusta lokakuuhun, ja huipulle on mahdollista vaeltaa kiipeämisen lisäksi. Vaellusreitin viimeisellä osuudella nousu tapahtuu kahden teräsvaijerin avulla. Kiipeäminen ei ole turvallista sateen tai ukkosen aikana, ja vuorella tapahtuu joskus kuolemaan johtavia tapaturmia.
Havaintokehä

Kognitiivisessa psykologiassa havaintokehällä tarkoitetaan Ulrich Neisserin esittelemän havaintokehäteorian mallia, joka koskee ihmisen tekemiä havaintoja. Havaintokehän mukaan havaitsemisen eri osavaiheet toistuvat kehämäisesti.
Havaitsemisessa toistuvat vaiheet:
Sisäiset mallit eli skeemat ohjaavat ja suuntaavat havainnointia.
Havaitsija tekee tietynlaisia havaintoja ja näin ollen saa tietynlaista tietoa.
Saatu tieto muokkaa/vahvistaa olemassa olevia sisäisiä malleja, jotka edelleen ohjaavat havainnointia.
Haimoon työväentalo

| Haimoon työväentalo |
| --- | --- |
 Haimoon työväenyhdistyksen työväentalo. Talo on rakennettu kesällä 1922.
Sijainti:  Haimoo, Vihti
Rakennustyyppi:  Työväentalo
Valmistumisvuosi:  1922
Purkuvuosi:  1967
Omistaja:  Haimoon Työväenyhdistys ry
Runkorakenne:  hirsi
 Talo myytiin purettavaksi 28.5.1967 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Haimoon työväentalo sijaitsi Vihdin Haimoon taajamassa. Talon omisti Haimoon työväenyhdistys ry.
Historiaa

Haimoon työväenyhdistys perustetiin vuonna 1909. Aluksi kokoonnuttiin torppareiden tiloissa. Vuonna 1912 päätettiin työväentalon rakentamisesta, mutta hanke toteutui vasta vuonna 1922. Tontin yhdistys osti omalta jäseneltään vuonna 1919. Hirsirakenteinen talo valmistui vuonna 1922, ja se vihittiin käyttöönsä 1.10.1922 .
Talon laajentamista suunniteltiin 1930-luvulla. Muutospiirustukset hyväksyttiin vuonna 1935. Helsingin Työväen Säästöpankilta haettiin lainaa hankkeelle, mutta lainaa ei myönnetty. Tämän ja heikentyneen toiminnan vuoksi laajennusta ei toteutettu .
Sodan jälkeen toiminta elpyi ja yhdistys sai kerättyä varoja työväentalon kunnostamiseen. Vuonna 1951 toteutettiin katon korjaus talkoilla. Toiminta kuitenkin hiipui, ja talo myytiin vuonna 1967 purettavaksi..
Talon käyttö

Talo oli yhdistyksen omassa käytössä, ja siellä järjestettiin kokoustoiminnan lisäksi huvitilaisuuksia, urheilutapahtumia ja kesäjuhlia.[lähde? ]
Havaittava maailmankaikkeus

Logaritmisessa mittakaavassa oleva taiteilijan näkemys havaittavasta maailmankaikkeudesta; alkaen keskeltä Aurinkokunta, sisemmät ja ulommat planeetat, Kuiperin vyöhyke, Oortin pilvi, Alfa Centauri, Perseuksen kierteishaara, Linnunradan galaksi, Andromedan galaksi, lähimmät galaksit, Cosmic Web, kosminen taustasäteily ja reunalla alkuräjähdyksen näkymätön plasma.
Kosmologiassa havaittavaan maailmankaikkeuteen kuuluvat kaikki galaksit ja muu materia, jonka voimme havaita Maasta. Kyseisistä kohteista lähtevä valo ja muut signaalit ovat ehtineet saavuttaa Maan  alkuräjähdyksestä alkaen. Jos maailmankaikkeus on isotrooppinen, havaittavan maailmankaikkeuden raja on lähestulkoon sama joka suunnassa, joten havaittava maailmankaikkeus on pallomainen huolimatta siitä, minkä muotoinen maailmankaikkeus kokonaisuudessaan on. Maailmankaikkeuden kokonainen muoto ei kuitenkaan välttämättä ole pallo. Jokaisella maailmankaikkeuden kohteella on oma havaittava maailmankaikkeutensa, joka voi olla osittain päällekkäinen meidän havaittavan maailmankaikkeutemme kanssa.
Maailmankaikkeuden ikä on noin 13,8 miljardia vuotta. Koska maailmankaikkeus laajenee, Maasta havaittavissa olevat kohteet ovat oikeasti liikkuneet huomattavasti havaittua kauemmaksi. Näemme kohteet sitä nuorempana, mitä kauempana Maasta ne ovat. Havaittavan maailmankaikkeuden halkaisijaksi on arvioitu 93 miljardia valovuotta, eli sen rajat ovat siis 46,5 miljardin valovuoden päässä jokaisessa suunnassa.
HMS Superb (1907)

| HMS Superb |
| --- | --- |
 HMS Superb

Aluksen vaiheet
Rakentaja:  Armstrong Whitworth
Kölinlasku:  6. helmikuuta 1907
Laskettu vesille:  7. marraskuuta 1907
Palveluskäyttöön:  29. maaliskuuta 1909
Poistui palveluskäytöstä:  26. maaliskuuta 1920
Loppuvaihe:  myyty romutettavaksi 1922
Tekniset tiedot
Uppouma:  18 596 t
Pituus:  160 m
Leveys:  25,1 m
Syväys:  9,4 m
Koneteho:  29 000 shp (17 MW)
Nopeus:  21 solmua
Miehistöä:  840
Aseistus
Aseistus:  10 × BL 12" (304,8 mm)/45 Mk X -tykkiä kaksoistorneissa 16 × BL 4" (101,6 mm)/50 Mk VII -tykkiä 4 × QF 3 naulan merkinantotykkiä 3 × 18" (457 mm) torpedoputkea
HMS Superb oli Britannian kuninkaallisen laivaston Bellerophon-luokan taistelulaiva.
Valmistus

Alus tilattiin Armstrong Whitworthin telakalta, missä köli laskettiin 6. helmikuuta 1907. Alus laskettiin vesille 7. marraskuuta ja otettiin palvelukseen 29. maaliskuuta 1909.
Palvelus

Palvelukseen otettaessa alus liitettiin Kotilaivaston 1. taistelulaivaviirikköön. Ensimmäisen maailmansodan syttyessä se siirrettiin 1. taistelulaivaviirikön mukana Suureen laivastoon (engl. Grand Fleet). Vuonna 1915 alus siirrettiin 4. taistelulaivaviirikön lippulaivaksi.
Vuonna 1916 Superb otti osaa Skagerrakin taisteluun, jossa se käytti 54 kappaletta 12 tuuman kranaatteja ja siihen ei osuttu yhtään kertaa. Alus muodosti sisaraluksensa HMS Temerairen kanssa osaston, joka liittyi Itäisen Välimeren laivastoon 1918. Aluksesta tehtiin Itäisen Välimeren laivaston lippulaiva ja myöhemmin Mustalla merellä palvelevan laivasto-osaston lippulaiva. Se palasi kotivesille 1919.
Superb siirrettiin rauhan teon jälkeen Noran reserviin ja edelleen poistolistalle 26. maaliskuuta 1920. Alus myytiin romutettavaksi vuonna 1922.
Aiheesta muualla

Kuvia tai muita tiedostoja aiheesta HMS Superb (1907) Wikimedia Commonsissa
Bellerophon-luokan taistelulaivat
Havana (Camila Cabellon kappale)

| ”Havana” Camila Cabello ft>  Young Thug |
| --- | --- | --- |

Singlen tiedot
 Albumilta: Camila
 Julkaistu: 8. syyskuuta 2017
 Formaatti: CD single, digitaalinen lataus
 Tuottaja(t): Frank Dukes
 Tyylilaji: latinalainen, pop
 Kesto: 03.36
 Levy-yhtiö: Epic, Syco
Camila Cabellon muut singlet
| ”Know No Better” 2017 | ”Havana” 2017 | ”Never Be the Same” 2018 |
Young Thugin muut singlet
| ”Trap Trap Trap” 2017 | ”Havana” 2017 | ”Homie” 2017 |
Havana on amerikankuubalaisen laulajan Camila Cabellon kappale, jolla vierailee yhdysvaltalaisräppäri Young Thug. Kappale julkaistiin myynninedistämissinglenä samaan aikaan kappaleen "OMG" kanssa hänen Camila-debyyttistudioalbumiltaan. Cabello vahvisti 30. elokuuta 2017 että kappale tulee olemaan albumin toinen single, joka lopulta julkaistiin ensimmäiseksi Yhdysvaltain radiokanaville 8. syyskuuta 2017. Remix-versio, jolla vierailee puertoricolainen räppäri Daddy Yankee, ladattiin Cabellon YouTube-kanavalle 11. marraskuuta 2017. Remixin ensimmäinen jae on laulettu Espanjaksi samalla kun Daddy Yankee paikkaa Young Thugin jaetta.
Kappaleen kasvavan suosion johdosta "Havanasta" tuli myöhemmin Cabellon debyyttialbumin johdantosingle, paikaten kappaleen "Crying in the Club". Kappaleesta tuli kansainvälinen menestys sen saavutettua listan ensimmäisen sijan Australiassa, Brasiliassa, Irlannissa, Britanniassa, Israelissa, Kanadassa, Meksikossa, Ranskassa, Skotlannissa, Unkarissa ja Yhdysvalloissa. Kappale pääsi myös kymmenen parhaan joukkoon lukuisissa valtioissa kuten Alankomaissa, Belgiassa, Italiassa, Itävallassa, Kolumbiassa, Ruotsissa, Saksassa, Suomessa, Sveitsissä, Tanskassa ja Uudessa-Seelannissa.
Kappaleen musiikkivideon ohjasi Dave Meyers ja se julkaistiin 24. lokakuuta 2017. Videolla nähdään Cabello esittämässä itseään Karla nimisenä henkilönä, telenovelan näyttelijänä sekä elokuvan päähenkilönä. Videolla myös esiintyy cameo-roolissa Lele Pons, LeJuan James, Noah Centineo, Marco Delvecchio ja Mikey Pesante. Video sai neljä ehdokkuutta Vuoden 2018 MTV Video Music Awardsissa, muun muassa kategoriassa "Vuoden video". Videosta julkaistiin myös vertikaalinen versio, jossa näkyy artisti sekä muutamia tanssijoita New York Cityn metrossa vain käsiltään esiintyvän pianistin kera. Cabello on esittänyt "Havanan" lukuisissa live-esityksissä, mukaan lukien Vuoden 2017 MTV Europe Music Awardsissa, Vuoden 2018 iHeartRadio Music Awardsissa sekä Vuoden 2018 Billboard Music Awardsissa.
Käännös suomeksi
Suomen Laatuyhdistys

Suomen Laatuyhdistys ry (engl. Laatukeskus Excellence Finland) on vuonna 1966 perustettu voittoa tavoittelematon yhdistys. Suomen Laatuyhdistys ry omistaa 100 %:sti Laatukeskus Excellence Finland Oy:n, joka tukee yhdistyksen toimintaa keskittymällä koulutukseen ja asiantuntijapalveluihin. Brändinimenä Ry:n sekä Oy:n toiminnalle käytetään Excellence Finland.
Suomen Laatuyhdistys ry:n kansallinen tavoite on menestyvä Suomi, joka perustuu mm. siihen, että Suomessa on jatkuvasti kasvava määrä johtamistaan ja toimintaansa pitkäjänteisesti kehittäviä organisaatioita.
Yhdistyksen jäseninä on lähes 400 suomalaista yksityisen ja julkisen sektorin organisaatiota ja sen toiminnassa on mukana tuhansia liiketoiminnan kehittäjiä ja vaikuttajia. Laatuyhdistys on järjestänyt EFQM-mallin pohjalta Suomen laatupalkinto -arviointia vuodesta 1991 lähtien sekä vuodesta 2011 alkaen suureksi kansainväliseksi kilpailuksi kasvanutta Quality Innovation Award -kilpailua.
Suomen laatupalkinnon saajat

Suomen laatupalkinto perustuu kansainväliseen EFQM-mallilla (European Foundation for Quality Management) tehtyyn perusteelliseen organisaation toiminnan arviointiin. Palkintoa on jaettu vuodesta 1991.
Suomen laatupalkinnon saajat > 2018

Elisa Oyj
LähiTapiola Kiinteistövarainhoito Oy
Suomen laatupalkinnon saajat > 2017

Helsingin kaupungin tarkastusvirasto
Suomen laatupalkinnon saajat > 2016

Oy Botnia Mill Service Ab
Suomen laatupalkinnon saajat > 2015

Palkintoja ei jaettu.
Suomen laatupalkinnon saajat > 2014

Fujitsu Finland Oy
Suomen laatupalkinnon saajat > 2013

Palkintoja ei jaettu.
Suomen laatupalkinnon saajat > 2012

Metsä Fibre Oy
Tekes
Suomen laatupalkinnon saajat > 2011

Canon Oy
Suomen laatupalkinnon saajat > 2010

Veikkaus
Suomen laatupalkinnon saajat > 2009

Viking Line Abp
Oy Dextra Ab
Maanmittauslaitos
Suomen laatupalkinnon saajat > 2008

Etelä-Karjalan Osuuskauppa
Helsingin kaupunginkirjasto
Suomen laatupalkinnon saajat > 2007

Stora Enso Oyj, Metsä
Suomen laatupalkinnon saajat > 2006

Palkintoja ei jaettu.
Suomen laatupalkinnon saajat > 2005

Kainuun prikaati
TNT Suomi Oy
K-supermarket Länsitori (nyk. Länsiportti)
Suomen laatupalkinnon saajat > 2004

Anttila
Suomen laatupalkinnon saajat > 2003

Stora Enso Ingerois Oy, Inkeroisten kartonkitehdas
Elektroniikkalaitos
Suomen laatupalkinnon saajat > 2002

Palkintoja ei jaettu.
Suomen laatupalkinnon saajat > 2001

Stora Enson Oulun tehtaat
Riihimäen Puhelin Oy
Suomen laatupalkinnon saajat > 2000

Laminating Papers Oy
Keskinäinen Vakuutusyhtiö Tapiola
Salpausselän Kirjapaino Oy
Suomen laatupalkinnon saajat > 1999

Valtra Oy Ab Euroopan traktoritoiminnat
Sodexho Oy
Suomen laatupalkinnon saajat > 1998

Enso Publication Papers Oy Ltd Veitsiluodon tehtaat
Mercuri International Oy
Siemens Oy tietoliikenneverkot
Suomen laatupalkinnon saajat > 1997

Valmetin Järvenpään yksikkö
Terapixel Oy
Suomen laatupalkinnon saajat > 1996

L. M. Ericsson
Medident
Suomen laatupalkinnon saajat > 1995

IBM
Gasum Oy
Suomen laatupalkinnon saajat > 1994

ABB Service
Suomen laatupalkinnon saajat > 1993

Rautaruukki
Sol Siivouspalvelu
Suomen laatupalkinnon saajat > 1992

Shell
Nokia Mobile Phones
Suomen laatupalkinnon saajat > 1991

Stala Oy
Lindström Siivouspalvelut Oy
Aiheesta muualla

Laatukeskus
Arvostetun Suomen laatupalkinnon sai tänä vuonna DNA Oyj
DNA:n pitkäjänteisen laatutyön vaikutukset tuntuvat läpi koko organisaation
Missä he ovat nyt? Metsä Fibre Oy – Suomen laatupalkinto 2012
Suomen laatupalkinto ensimmäistä kertaa hoiva-alalle – Mikkelin Kotikaari ry:n toimintaa ohjaa jatkuva parantaminen
HMS Superb (25)

| HMS Superb |
| --- | --- |


Aluksen vaiheet
Rakentaja:  Swan Hunter and Wigham Richardson, Wallsend, Tyne and Wear
Kölinlasku:  23. kesäkuuta 1942
Laskettu vesille:  31. elokuuta 1943
Palveluskäyttöön:  16. marraskuuta 1945
Poistui palveluskäytöstä:  1957
Loppuvaihe:  romutettu 1960
Tekniset tiedot
Uppouma:  9 066 t (standardi) 11 564 t (kuormattu)
Pituus:  169,31 m
Leveys:  19,2 m
Syväys:  6,3 m
Koneteho:  80 000 shp
Nopeus:  32,25 solmua (61 km/h)
Miehistöä:  733 (rauhan aikana) 900 (sodan aikana)
Aseistus
Aseistus:  9 × 6" Mk XXIII tykkiä kolmiputkisina Mk XXIII asennuksena 10 × 4" Mk XVI tykkiä kaksiputkisina Mk XIX asennuksina 8 × yksiputkista Bofors 40 mm Mk III -ilmatorjuntatykkiä 2 × yksiputkista QF 2 naulan ilmatorjuntatykkiä 2 × Oerlikon 20 mm -ilmatorjuntatykkiä 6 × 21" (533 mm) torpedoputkea
HMS Superb (viirinumero 25) oli Britannian kuninkaallisen laivaston Minotaur-luokan risteilijä.
Valmistus

Alus tilattiin osana vuoden 1941 lisälaivasto-ohjelmaa Swan Hunterin telakalta, missä köli laskettiin 23. kesäkuuta 1942. Alus laskettiin vesille 31. elokuuta 1943 ja otettiin palveluskäyttöön 16. marraskuuta 1945.
Palvelus

Alus purjehti joulukuussa Chathamin telakalle, jossa se varustettiin ja miehitettiin palvelusta varten. Alus oli palveluskelpoinen 29. joulukuuta, jolloin se  määrättiin 2. risteilijäviirikön lippulaivaksi. Aluksen koeajot saatiin suoritetuksi 18. tammikuuta 1946, jolloin se aloitti purjehduksen Gibraltarille yhdessä Ch-luokan hävittäjien HMS Cheviotin ja HMS Childersin kanssa. Gibraltarille alukset saapuivat 21. tammikuuta, minkä jälkeen ne jatkoivat Maltalle, jonne saavuttiin neljä päivää myöhemmin.
Alus palasi Maltalla vietetyn tiiviin koulutusrupeaman jälkeen 8. maaliskuuta Greenockiin, jossa alus valmistautui kuljettamaan prinsessa Elisabetin seurueineen Belfastiin. Osaston muut alukset, HMS Fame (komentaja J. Grant DSO) ja HMS Hotspur (komentajakapteeni D. R. Mallinson) saapuivat 16. maaliskuuta Greenockiin..
Alus oli 1946 mukana Korfun kanavan välikohtauksessa, mutta muuten sen ura oli normaalia rauhanajan palvelusta. Vuonna 1953 alus osallistui kuningatar Elisabet II:n kruunajaisten yhteydessä järjestettyyn laivastokatselmukseen. Alus oli kontra-amiraali Sir Herbert Packerin lippulaivana ja modernisoitavana 1955-1956. Alus poistettiin palveluksesta joulukuussa 1957.
Alus sijoitettiin poistolistalle ja se romutettiin Dalmuirissa vuonna 1960.
Aluksen päälliköt

Aluksen päälliköinä olivat:
William Geoffrey A Robson, DSO DSC 21. elokuuta 1945 -
R M T Taylor, DSC 15. huhtikuuta 1947 -
A K Scott-Moncrieff, DSO 21. joulukuuta 1948 -
Sir Anthony W Buzzard, DSO OBE 4. tammikuuta 1950 -
W J Yendell 1. marraskuuta 1950 -
E W J Bankes 16. toukokuuta 1951 -
R Tosswill, OBE 30. syyskuuta 1952 -
D H Connell-Fuller 9. huhtikuuta 1954 -
Earl Cairns 14. joulukuuta 1955 -
K Bannar-Martin, DSC 1. huhtikuuta 1958 -